हमर आँखि मे,
बाढ़ि मे दहाइत नेन्नाक पीड़ा;
तँ नहि टोकितो ओहि राति ,
जहिया अहाँक आँखि मे,
फेर नेने रही करोट।
 जे नहि भीजए आँखिक सूत,
टघरैत लालचक पानि सँ।
 द्रोहक पर्यायवाची अछि एखन, मुदा! पुछैत छी एकटा प्रश्न,
कोना रखैत छी अहाँ धैर्य?
 एखुनक विकट समय मे!
 हम भ' जाइत छी व्याकुल,अधीर।
 स्वयं के?
 रहैत छी सदिखन हँसैत!
 एकटा ताबीज़!
 नुरिआयल आबि रहल अछि घ'र,
जितियाक बादो।
 मोन अछि प्रिय! ओहि राति! !
 अहाँक माथ पर!
 स्मृतिक भीत पर।
 अनमन अहाँक हँसी सन,
मेटा दैत अछि सभटा कष्ट-क्लेश।
 हँसैत चान दिस तकैत कहने रही अहांँ,
की सत्ते! एतेक शीतल होइत अछि चान!
 की मेटा सकत संतापक धाह!
 जकर कोखि, अछैते औरदे , उजड़ैत रहल अछि, इलाजक बेतरे,
'चमकी' बोखारक धाह सँ।
 कालक ठहक्काक जुगलबंदी सुनैत,
ठाढ़ भेल हम,
चिंताक डरीर सोझरा रहल छी,
किछु आओर गँहीर।
 आयल अछि, छहोछित छहरक दूनूकात,
पसरल अछि संबंधक घोंकल पानि,
कोना फुलायत ठोरक चौमास मे सेहन्ताक चौमासा(? )
कतेको कारी सियाह राति बीतल,
उमेदक सुइया आ सेहन्ताक ताग ओरियेने,
रंगबिरही लिलसाक फूल,
जरैत अछि ओकर आसक टिमटिमाइत डिबिया,
पसरि जायत गत्र-गत्र मे,
बासमतीक मोती सन दाना बनि।
 सुखायल पात सन पिपनी,
पथरायल आंखिक द्वार,
तँ ओहि पार देखार होइछ,
दग्धल मोनक चूल्हि मे पजरल अन्हरिया।
 सांसक खुहरी आ मोनक गदौस सँ,
सुनगा रहल छी जिनगीक चिनगी,
बर्फ सन ठरल असोथकित देहक बासन मे,
रान्हि रहल छी सेहन्ताक अरगासन।
 चनोसल राति मे,
मनोरथक ताग सँ बान्हल तरेगन,
हमर सभटा बेथा के ,
जे जाकल अछि हृदयक बन्न गुम्हसायल कोठरी मे।
 फूटल काच सन काँच स्वप्न,
छिड़िआयल अछि यथार्थक बाट पर,
कोनो वेदना कहाँ थमकि पबैत अछि,
नूरिआयल स्मृतिक गफ्फा सँ।
 सुखायल पात सन पिपनी,
राहरिक खुट्टी सन।
 भोरक भुरूकबा मे तिलकोर सँ पैंच ल'
आ मोन हमर कचकच नहि भ' जाय।
 प्रवीण झा मैथिली काव्य-संसारक युवा पीढ़ी सँ सम्बद्ध कवि छथि तथा बेस कम अवधि मे अपन काव्य-प्रतिभा आ सक्रियता सँ अपन एकटा परिचिति स्थापित कयलनि अछि। वैश्विक दर्शन आ साहित्य मे नीक पकड़ रखनिहार प्रवीण झा संगीत मे सेहो विशिष्ट जनतब रखैत छथि आ तबला बजयबा मे निपुण छथि। तमोरिया निवासी प्रवीण सम्प्रति पाठशाला, दरभंगा (कोचिंग संस्थान) मे भौतिकी विज्ञानक शिक्षक छथि। अपन कविताक कथ्यक संग-संग कहबाक विभिष्ट शिल्प-शैली आ बिम्ब प्रयोगक लेल प्रवीण झा फराक सँ चिन्हल जा सकैत छथि। 'ई-मिथिला' पर प्रकाशनक एहि प्राथमिक अवसर पर एहि सम्भावनाशील कवि प्रवीण झा केँ बहुत-बहुत बधाइ आ शुभकामना संगहि ई उमेद-भरोस जे अपन काव्य-प्रतिभा सँ मैथिली काव्य-संसार मे ओ अपन एकटा विशिष्ट अध्याय जोड़बा मे सक्षम होयताह। हिनका सँ jhapraveenphysics@gmail. com पर सम्पर्क कएल जा सकैत अछि।
 'जँ अहाँ देखि सकितहुँ' Reviewed by e-Mithila on नवंबर 16, 2019 Rating:
सदस्यता लें टिप्पणियाँ भेजें ( Atom )